12 sterf in gru-ongelukFoto: ER24 Volgens ER24 het ŉ vragmotor en ŉ Mercedes Sprinter reg van voor gebots waarna die vragmotor geknipmes het. Tien van die bussie se insittendes het reeds aan hul beserings beswyk toe paramedici op die toneel aangekom het. Drie van die liggame moes met meganiese toerusting uit die wrak verwyder word. Die bussie het op een van die oorledenes te lande gekom terwyl die ander ses oorledenes uit die wrak geslinger is. Twee mense is ernstig beseer en een van hulle het op die toneel aan hul beserings beswyk terwyl die ander persoon kort na sy aankoms by die hospitaal dood verklaar is. Een van die insittendes van die bussie en die bestuurder van die vragmotor het die ongeluk oorleef en is na nabygeleë hospitale vervoer vir verdere behandeling.